《八月十四夜与刘兰心玩月贞元阁》
清代·蒋蘅

胜友争秋爽，明河让月辉。况当凉夜永，复此清兴滋。

随事命杯凉，移坐面澄漪。掬手弄珠璧，俯身鉴幽姿。

理感意如获，晤深语亦希。竹露兼萤炫，草虫答涧澌。

微风林际来，萧萧吹鬓丝。曰归匪兴尽，怯此单罗衣。

清光转恋予，欲去尚依依。殷勤苔上石，应惜良会稀。

作者简介：蒋蘅，初名振生，字湘帆，金坛人。恩贡，官英山教谕，加国子监学正衔。有《拙存堂集》。